Gotlannin lääni
Gotlannin lääni () on Ruotsin lääni, jonka muodostavat Gotlannin saari sekä sen lähellä Itämeressä sijaitsevat pienemmät saaret Fårö, Gotska Sandön, Stora Karlsö ja Lilla Karlsö. Läänin pääkaupunki on Visby. Asukasluvultaan Gotlanti on Ruotsin pienin lääni vajaalla 58 000 asukkaallaan.
Gotlannin lääni vastaa alueeltaan täydellisesti Gotlannin historiallista maakuntaa, ja se koostuu nykyisin vain yhdestä kunnasta. Valtiopäivävaaleissa lääni muodostaa Gotlannin läänin vaalipiirin.
Vuonna 2007 läänissä oli 854,54 km² peltoa, joten saman ajankohdan maapinta-alaan vertaamalla saadaan peltojen osuudeksi 27,1 prosenttia läänin maapinta-alasta.
Vaakunaselitys: "Sinisessä kentässä hopeinen seisova oinas, jonka varukset kultaa, kantaen ristikoreista kultatankoa, jossa punainen punainen reunustettu lippu sisältäen viisi kultaista raitaa." (Ruotsiksi "I blått fält en stående vädur av silver med beväring av guld, bärande på en korsprydd stång av guld ett rött banér med bård och fem flikar av guld.")
Gotlannin lääni käyttää samaa vaakunaa kuin Gotlannin maakuntakin.
Vuonna 2010 Gotlannin läänissä sijaitsi 17 taajamaa. Seuraavassa on lueteltu läänin 10 suurinta taajamaa.
Läänin pääkaupunkia vastaava keskustaajama on lihavoitu.
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo läänissä sijaitsevista työpaikoista ja "yöväestö" (ruots. "nattbefolkning") puolestaan läänissä asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus ja kierrätys, energiahuolto ja ympäristötoiminta sekä rakennustoiminta. Muut toimialat on laskettu palveluihin lukuun ottamatta niitä, joiden toimiala on tuntematon.
Gotlannin lääni kuuluu kokonaisuudessaan Gotlannin läänin vaalipiiriin. Vuoden 2010 valtiopäivävaaleissa vaalipiirillä oli 2 kiinteää paikkaa (ruots. "fasta mandat") valtiopäiville. Kiinteiden paikkojen lisäksi valtiopäivävaaleissa on koko maassa 39 tasauspaikkaa (ruots. "utjämningsmandat"), jotka jaetaan vaalipiirien kesken vasta vaalien jälkeen.
Yhteensä vaalipiiristä valittiin 2 valtiopäiväedustajaa, ja seuraavassa on esitetty viimeisimpien valtiopäivävaalien tulos.
Ruotsissa maakäräjät vastaavat pääasiassa yhteiskunnan julkisesti rahoitetusta terveydenhuollosta. Lisäksi maakäräjät huolehtii yleisesti liikenteestä, vastaa tietyistä aluekehittämiseen liittyvistä tehtävistä ja tuottaa kulttuuritoimintaa. Maakäräjät perustettiin Ruotsiin vuonna 1863. Tuolloin perustettiin myös Gotlannin läänin maakäräjät. Ne lakkautettiin vuoden 1971 kuntauudistuksen yhteydessä, minkä jälkeen Gotlannin kunta on huolehtinut maakäräjien tehtävistä. Maakäräjävaltuustoa ei ole, vaan päättävänä toimielimenä on Gotlannin kunnanvaltuusto.
Gotlannin lääniin kuuluu nykyisin vain yksi kunta:
Vuoden 2011 lopussa 5,9 prosenttia läänin väestöstä oli ulkomaalaistaustaisia, joista 4,8 prosenttia oli syntynyt ulkomailla.
Hieman vanhempien vuoden 2009 lopun tietojen mukaan läänissä asui 463 Suomessa syntynyttä, mikä vastasi 0,8 prosenttia läänin väestöstä.
Vielä vanhempien vuoden 1984 lopun tietojen mukaan 2,6 prosenttia läänin asukkaista oli ulkomailla syntyneitä. Tuolloin läänissä asui 437 Suomessa syntynyttä, mikä vastasi 0,8 prosenttia läänin väestöstä.
Vuoden 2010 tietojen mukaan 20 vuotta täyttäneiden läänin asukkaiden mediaaninettotulot olivat 172 935 kruunua.
Vuoden 2011 lopussa läänin väestö jakautui eri ikäryhmiin seuraavasti:
Gotlannin läänissä oli vuoden 2011 lopussa yhteensä 57 308 asukasta. Kaikki asuivat Gotlannin maakunnassa, sillä Gotlannin lääni ja Gotlannin maakunta vastaavat toisiaan.